Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2013/004 ES/Comunidad Valenciana – stavebný materiál zo Španielska) /* COM/2013/0635 final - 2013/ () */





DÔVODOVÁ SPRÁVA Bod 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje uvoľnenie prostriedkov z Európskeho fondu na prispôsobenie sa globalizácii (EGF) prostredníctvom nástroja flexibility s ročným stropom 500 mil. EUR nad rámec príslušných okruhov finančného rámca. Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. Dňa 22. mája 2013 Španielsko predložilo žiadosť EGF/2013/004 ES/Comunidad Valenciana – stavebný materiál o finančný príspevok z EGF v dôsledku prepustenia pracovníkov v 140 podnikoch, ktorých činnosť patrí podľa klasifikácie NACE Revision 2[3] do divízie 23 (výroba ostatných nekovových minerálnych výrobkov[4]) a ktoré pôsobia v regióne na úrovni NUTS II Comunidad Valenciana (ES52) v Španielsku. Komisia po dôkladnom preskúmaní tejto žiadosti dospela podľa článku 10 nariadenia (ES) č. 1927/2006 k záveru, že podmienky na finančný príspevok podľa tohto nariadenia sú splnené. ZHRNUTIE ŽIADOSTI A ANALÝZA Základné údaje: || Referenčné č. EGF || EGF/2013/004 Členský štát || Španielsko Článok 2 || b) Počet dotknutých podnikov || 140 Región na úrovni NUTS II || Comunidad Valenciana [ES52] NACE Rev. 2 divízia || 23 (Výroba ostatných nekovových minerálnych výrobkov) Referenčné obdobie || 14. 6. 2012 – 14. 3. 2013 Začiatok poskytovania personalizovaných služieb || 22. 8. 2013 Dátum uplatňovania || 22. 5. 2013 Počet pracovníkov prepustených počas referenčného obdobia || 630 Očakávaný počet prepustených pracovníkov || 300 Výdavky na personalizované služby (v EUR) || 1 600 000 Výdavky na poskytovanie podpory z fondu EGF[5] (v EUR) || 80 000 Výdavky na poskytovanie podpory z fondu EGF (v %) || 4,76 Celkový rozpočet (v EUR) || 1 680 000 Príspevok z EGF (50 %) (v EUR) || 840 000 1. Žiadosť bola Komisii predložená 22. mája 2013 a do 17. júla 2013 bola doplnená o dodatočné informácie. 2. Žiadosť spĺňa podmienky na poskytnutie prostriedkov z EGF podľa článku 2 písm. b) nariadenia (ES) č. 1927/2006 a bola predložená v lehote 10 týždňov, stanovenej v článku 5 uvedeného nariadenia. Súvislosť medzi prepúšťaním a významnými štrukturálnymi zmenami v usporiadaní svetového obchodu v dôsledku globalizácie 3. S cieľom stanoviť súvislosť medzi prepúšťaním a významnými štrukturálnymi zmenami v usporiadaní svetového obchodu v dôsledku globalizácie Španielsko tvrdí, že výroba ostatných nekovových minerálnych výrobkov sa na celosvetovej úrovni v roku 2011 (3 55,6 miliónov ton) zdvojnásobila od roku 2001. V roku 2001 bola Čína najväčším výrobcom (661 miliónov ton) a EÚ druhým najväčším výrobcom (329 miliónov ton). Obsadenie oboch priečok zostalo po desiatich rokoch nezmenené. Výroba v Číne sa však za uvedené desaťročie zvýšila o 312 % a v EÚ poklesla o 12 %. Tento vývoj ešte viac prehĺbil rozdiely v objeme výroby. Zatiaľ čo v roku 2001 Čína vyrobila v porovnaní s EÚ dvojnásobné množstvo ostatných nekovových minerálnych výrobkov, v roku 2011 sa v Číne vyrábalo sedemkrát viac ako v EÚ. Výroba v Indii, ktorá je tretím najväčším výrobcom nekovových minerálnych výrobkov, sa v období rokov 2001 – 2011 zvýšila o 217,2 %. Výroba ostatných nekovových minerálnych výrobkov (v miliónoch ton) || 2001 || 2005 || 2006 || 2007 || 2008 || 2009 || 2010 || 2011 Čína || 661 || 1 068,8 || 1 236,8 || 1 361,2 || 1 388,4 || 1 644 || 1 881,9 || 2 063,2 India || 102,9 || 142,7 || 159 || 170,5 || 183,3 || 186,9 || 213,9 || 223,5 EÚ || 328,8 || 357,9 || 380,3 || 386,5 || 360,1 || 293,7 || 281,1 || 289,6 Celý svet || 1 470,3 || 2 005,9 || 2 232 || 2 386,3 || 2 398,3 || 2 546,1 || 2 830 || 3 055,6 Zdroj: Svetová banka, Globálne hospodárske vyhliadky, január 2012 4. Pokles vo výrobe ostatných nekovových minerálnych výrobkov v EÚ sprevádzala strata podielu na celosvetovom trhu. Podiel na trhu (v %) || 2001 || 2005 || 2006 || 2007 || 2008 || 2009 || 2010 || 2011 Čína || 44,96 || 53,28 || 55,41 || 57,04 || 57,89 || 64,57 || 66,50 || 67,52 India || 7,00 || 7,11 || 7,12 || 7,14 || 7,64 || 7,34 || 7,56 || 7,31 EÚ || 22,36 || 17,84 || 17,04 || 16,20 || 15,01 || 11,54 || 9,93 || 9,48 Zdroj: Zostavené žiadateľom na základe údajov od Svetovej banky, Globálne hospodárske vyhliadky, január 2012 5. Z týchto údajov vyplýva, že výroba ostatných nekovových minerálnych výrobkov v EÚ bola nižšia ako u jej hlavných konkurentov, čo viedlo k strate podielu na trhu v tomto sektore. Podiel EÚ-27 na celosvetovom trhu s ostatnými nekovovými minerálnymi výrobkami klesol z 22,36 % v roku 2001 na 9,48 % v roku 2011, zatiaľ čo podiel Číny na trhu vzrástol zo 45 % na 67,5 % a podiel Indie na trhu zotrval približne na úrovni stabilných 7 %. 6. Trend vo výrobe ostatných nekovových minerálnych výrobkov bol rovnako negatívny v Španielsku ako v EÚ. Od roku 2008 však výroba v Španielsku zaznamenala prudší pokles. Výroba ostatných nekovových minerálnych výrobkov Objem výroby (percentuálna zmena v porovnaní s predchádzajúcim rokom) || 2006 || 2007 || 2008 || 2009 || 2010 || 2011 Španielsko || 2,37 || - 4,62 || - 23,64 || - 23,81 || - 10,42 || - 10,47 EÚ || 6,26 || 1,63 || - 6,83 || - 18,44 || - 4,29 || 3,02 Celý svet || 11,27 || 6,91 || 0,50 || 6,16 || 11,15 || 7,97 Zdroj: Eurostat. Objem výroby v roku 2011 7. Z obchodných štatistík EUROSTAT-u[6] týkajúcich sa EÚ-27 vyplýva, že dovoz ostatných nekovových minerálnych výrobkov do EÚ zo obdobie rokov 2001 – 2011 značne vzrástol. Dovoz v roku 2010 sa v porovnaní s rokom 2001 strojnásobil, a to i napriek jeho poklesu v rokoch 2008 a 2009 vzhľadom na vplyv finančnej a hospodárskej krízy v stavebníctve. Dovoz ostatných nekovových minerálnych výrobkov do EÚ (v miliónoch EUR) Okrem toho podľa ICEX[7] 85 % všetkého celosvetového dovozu ostatných nekovových minerálnych výrobkov v období od januára do novembra 2012 tvorí dovoz do EÚ. 8. Komisia sa teda domnieva, že existuje súvislosť medzi prepúšťaním v 140 podnikoch zapojených do výrobných činností v NACE 2 rev 2 divízii 23 („výroba ostatných nekovových minerálnych výrobkov“) v regióne na úrovni NUTS II: Comunidad Valenciana (ES52), ako sa vyžaduje v článku 2 nariadenia (ES) č. 1927/2006, a hlavnými štrukturálnymi zmenami v celosvetovom obchode, ktoré viedli k zvýšeniu dovozu ostatných nekovových minerálnych výrobkov do EÚ na celosvetovej úrovni. 9. K dnešnému dátumu boli sektoru, ktorý sa zaoberá výrobou ostatných nekovových minerálnych výrobkov, predložené štyri žiadosti o príspevok z EGF[8], z ktorých tri podalo Španielsko po prepúšťaní v regióne na úrovni NUTS II: Comunidad Valenciana. Preukázanie počtu prepustených pracovníkov a splnenie kritérií článku 2 písm. b) 10. Španielsko predložilo túto žiadosť na základe intervenčných kritérií stanovených v článku 2 písm. b) nariadenia (ES) č. 1927/2006, v ktorom sa vyžaduje minimálne 500 prepustených pracovníkov v období 9 mesiacov v podnikoch zaradených do rovnakej divízie klasifikácie NACE Revision 2 pôsobiacich v tom istom regióne alebo v dvoch susediacich regiónoch na úrovni NUTS II v niektorom členskom štáte. 11. V žiadosti sa uvádza, že v priebehu deväťmesačného referenčného obdobia od 14. júna 2012 do 14. marca 2013 bolo prepustených 630 pracovníkov v 140 podnikoch, ktoré podľa klasifikácie NACE Revision 2 pôsobia v rámci divízie 23 (výroba ostatných nekovových minerálnych výrobkov) v regióne na úrovni NUTS II: Comunidad Valenciana (ES52). Všetky uvedené údaje o počte prepustených pracovníkov sa vypočítali podľa článku 2 druhého odseku druhej zarážky nariadenia (ES) č. 1927/2006. Vysvetlenie nepredvídateľnej povahy tohto prepúšťania 12. Španielske orgány tvrdia, že finančná a hospodárska kríza viedla k náhlemu kolapsu hospodárstva s obrovským vplyvom na mnohé sektory a najmä na dopyt po stavbe budov. V krajinách ako Španielsko, v ktorých bola ročná miera rastu stavebnej činnosti vyššia ako európsky priemer, sa spomalenie stavebnej činnosti predvídalo už zo strednodobého hľadiska. Výrobcovia stavebného materiálu však nemohli predvídať, že sa popri trojnásobnom zvýšení dovozu stavebného materiálu za posledných 10 rokov zároveň náhle a výrazne spomalí stavebná činnosť v dôsledku finančnej a hospodárskej krízy. Identifikovanie prepúšťajúcich podnikov a pracovníkov, ktorým je pomoc určená 13. Žiadosť sa týka prepustenia 630 pracovníkov v týchto 140 podnikoch: Podniky a počet prepustených pracovníkov ACTIA INICIATIVAS S.L. || 1 || HORMIGONES PRETENSADOS SETABENSES S.L. || 1 AGC FLAT GLASSS IBERICVA S.A. || 1 || IBERO ALCORENSE S.L. || 4 ALFARBEN SA || 1 || INDUSTRIAS SEYFE SA || 1 ALFREDO FENOLLAR, S.A. || 1 || INDUSTRIAS ALCORENSES CONFEDERADAS S.A. || 1 ANDRES DOMINGO IBORRA, S.L. || 4 || INGENIERIA DE COMPUESTOS, S.L. || 13 ARCANA CERAMICA, S.A. || 1 || INSTITUTO VALENCIANO DE LA VIVIENDA || 1 ARCILLA BLANCA, S.A. || 2 || JOSE MONSERRAT SL || 1 ARTE Y DISEÑO CERAMICO SA || 1 || JOSECER SL || 1 AZTECA PRODUCTS & SERVICES SL || 1 || KADENA HOME DESIGN SL || 1 AZULEJERA ALCORENSE 1, S.L. || 1 || KERABEN GRUPO SA || 1 AZULEJO ESPAÑOL S.L. || 1 || KERABEN SA || 1 BALDOCER SA || 1 || KERAKOLL IBERICA, S.A. || 2 BENESOL, S.L. || 15 || KERAMEX SA || 1 BLENDCUT SL || 1 || LABORATORIOS DOCTA, S.L. || 1 CALES DE LA PLANA S.A. || 2 || LEBARA LIMITED SUCURSAL EN ESPAÑA || 1 CANTERAS ALICANTINAS SL || 1 || LEVITILE SA || 1 CEMENTOS LA UNIÓN, S.A. || 18 || MANILUZ S.L || 1 CEMENTVAL MATERIALES DE CONSTRUCCION S.L. || 1 || MARAZZI IBERIA SAU || 6 CEMEX ESPAÑA S.A. || 54 || MARMOLES NOVELDA SA || 2 CERACASA, S.A. || 3 || MARMOLES PAREDES, S.L. || 1 CERAMICA EUROPEA DE FIGUEROLES SL || 1 || MARMOLES NOVELDA SA || 1 CERAMICA LA ESCANDELLA SA || 1 || MARSEMOL,S.L. || 1 CERAMICA LATINA SL || 1 || MAVIDRE S.L. || 1 CERAMICA NULENSE S.A. || 3 || MAYOLICA AZULEJOS, SL || 2 CERAMICAS AZAHAR, SAU || 2 || MERCURY CERAMICA, S.L. || 2 CERAMICAS BELCAIRE SA || 1 || MOSAVIT ALCALATEN SL || 1 CERAMICAS IBEROALCORENSE, S.L. || 2 || NATUCER S.L. || 1 CERLAT S.A. || 20 || NAVARTI GRUPO, SA || 1 CICOGRES SA || 1 || NOVOGRES, S.A. || 1 CIFRE CERAMICA S.L. || 1 || NUEVAS AUTOMATIZADAS, S.L.U. || 5 COLOR ESMALT, S.A. || 1 || PERONDA CERAMICAS, S.A. || 1 COLORKER SA || 1 || PORCELANITE, S.L. || 1 COMERCIAL E INDUSTRIAL DEL MÁRMOL S.L. || 1 || PORCELANOSA GRUPO A.I.E || 3 COMPACGLAS, S.L. || 1 || PORCELANOSA, S.A. || 5 COMPONENTES ELECTRICOS INDUSTRIALES,S.E.I. , S..L. || 1 || PRANE PROYECTOS E INVERSION S.L. || 1 CORINGLE, SL || 2 || PREINDUSTRIALIZADOS PRETENSADOS DE LEVANTE, S.A. || 38 CORTE CERAMICO LA VALL, S.L. || 1 || PROSART RESINAS, S.L. || 1 CRIARESA, S.L. || 1 || QUIMICER SA || 1 CRISTAL CERAMICAS SA || 1 || REAL CERAMICA S.A.U. || 1 CRISTALERIA BERCA SL || 1 || RECICLADOS VICENTE MALLEN, S.L. || 1 CRISTALERÍA FORCADELL || 21 || REY-GRES, SL || 1 CRISTALERIA JUANVI Y HERMANOS, S.L. || 3 || RIBERA SALUD II UTE LEY 18/82 || 1 CRISTALERIA MOIXENT S.L || 1 || ROIG CERAMICA SA (ROCERSA CERAMICA) || 2 CRISTALES Y ARTICULOS DE REGALO, S.A. || 1 || ROSA GRES S.L.U. || 1 CRITALGLASS VALENCIA S.L.U. || 1 || SAINT GOBAIN PLACO IBERICA, S.A. || 1 DUNE CERAMICA S.L. || 2 || SAS PREFABRICADOS DE HORMIGON, S.A. || 1 EMIGRES SL || 1 || SERRAGLASS S.L || 1 EMPORIO CERAMICO S.L. || 1 || SPANISH TILE FROM NULES, S.A. || 1 ENDEKA CERAMICS S.A. || 1 || STYLGRAPH HISPANIA SL || 1 ENMALLADO PRODUCTOS CERAMICOS JMEL S.L. || 2 || SYSTEM POOL SA || 1 EQUIPCERAM S.L. || 1 || TAULELL SL || 1 ESMALGLASS S.A. UNIPERSONAL || 2 || TERREAL ESPAÑA DE CERAMICAS, S.A.U. || 33 ESTUDIO CERAMICO, SL || 1 || THE SIZE SINTERED CERAMICS, S.A. || 1 EUROATOMIZADO S.A. || 3 || TIERRA ATOMIZADA, S.A. || 15 EXCLUSIVAS QUIM SL || 1 || TODAGRÉS, S.A. || 43 FERRAES CERAMICA S.A. || 1 || TORRECID, SL || 1 FERRO SPAIN, S.A. || 5 || TURGAL CERAMICAS S.L. || 1 FORTE || 35 || UNDEFA 1, S.L. || 41 FRANCISCO STRUCH, S.L. || 11 || UNDEFASA SA || 1 GAMA-DECOR, SA || 1 || UNION VIDRIERA LEVANTE SL || 1 GEOTECNIA Y CIMIENTOS,S.A. || 1 || UNIVERSAL CERAMICA SL || 1 GRES CID SL || 6 || UNIXAN XXI, S.A. || 15 GRESPANIA S.A. || 4 || UNVISA VALENCIA SA || 1 HALCON CERAMICAS S.A. || 2 || VENIS, S.A. || 2 HATZ SPAIN S.A. || 1 || VERNI-PRENS S.A. || 1 HISPANO DE MARMOLES, S.A.L. || 2 || VIDRIOS SAN MIGUEL COOP. V. || 1 HORMICEMEX S.A || 21 || VIGUETAS CASES, S.L. || 8 HORMIGONES BUÑOL SL || 3 || VIGUETAS EL SARDINERO, S.L. || 34 HORMIGONES DEL MAESTRAZGO SAU || 2 || VITROBEN,S.L || 1 HORMIGONES DEL VINALOPO, S.A. || 13 || VIVES AZULEJOS Y GRES, S.A. || 1 Celkový počet podnikov: 140 || Celkový počet prepustených pracovníkov: 630 || 14. Všetkým prepusteným pracovníkom sa ponúkne možnosť zúčastniť sa na opatreniach. Španielske úrady však na základe predchádzajúcej skúsenosti so spravovaním prípadov EGF odhadujú, že opatrení EGF sa rozhodne zúčastniť okolo 300 pracovníkov. 15. Rozdelenie pracovníkov, ktorí sa pravdepodobne zúčastnia opatrení: Kategória || Počet || Percentuálny podiel Muži || 267 || 89,0 Ženy || 33 || 11,0 Občania EÚ || 290 || 96,7 Občania nečlenských krajín EÚ || 10 || 3,3 Vo veku 15 - 24 rokov || 2 || 0,7 Vo veku 25 - 54 rokov || 243 || 81,0 Vo veku 55 - 64 rokov || 55 || 18,3 Nad 64 rokov || 0 || 0 16. Rozdelenie podľa pracovných kategórií: Kategória || Počet || Percentuálny podiel Riadiaci pracovníci || 13 || 4,3 Technickí pracovníci || 47 || 15,7 Administratívni pracovníci || 2 || 0,7 Pracovníci v oblasti služieb || 2 || 0,7 Pracovníci obsluhujúci stroje a zariadenia || 199 || 66,3 Pomocní a nekvalifikovaní pracovníci || 36 || 12,0 Učni || 1 || 0,3 17. Rozdelenie podľa úrovne vzdelania[9]: Úroveň vzdelania || Počet || Percentuálny podiel Základné vzdelanie (ukončená povinná školská dochádzka) || 223 || 74,4 Vyššie sekundárne vzdelanie || 30 || 10,0 Terciárne vzdelanie || 39 || 13,0 Iné (neformálne vzdelanie): || 1 || 0,3 Pracovníci bez vzdelania alebo pracovníci, ktorí predčasne ukončili povinnú školskú dochádzku || 7 || 2,3 18. V súlade s článkom 7 nariadenia (ES) č. 1927/2006 Španielsko potvrdilo, že sa uplatňovala politika rovnosti mužov a žien a nediskriminácie a že sa táto politika bude ďalej uplatňovať aj počas rôznych etáp poskytovania podpory z EGF, najmä pokiaľ ide o prístup k EGF. Opis príslušného územia a jeho orgánov a zainteresovaných strán 19. Územie, ktorého sa týka prepúšťanie, patrí do regiónu na úrovni NUTS II: Comunidad Valenciana. V tomto regióne má sídlo 11,5 % zo všetkých španielskych podnikov. Výrobný sektor má 26 % podiel na celkovej zamestnanosti, kým sektor služieb predstavuje 60 %, stavebníctvo 10 % a sektor prvovýroby 4 %. Obchodný model v autonómnom spoločenstve Comunidad Valenciana sa vyznačuje vysokým percentuálnym podielom malých a stredných podnikov, ktoré sa špecializujú najmä na výrobu nábytku, obuvi, textilu, keramiky a hračiek. Tieto priemyselné sektory sú sústredené v oblastiach okolo určitého obmedzeného počtu obcí. 20. Hlavnými zainteresovanými stranami sú Generalitat Valenciana (autonómna vláda spoločenstva Comunidad Valenciana) a najmä SERVEF (verejné úrady práce autonómnej vlády); odbory UGT-PV, a CCOO-PV; združenie zamestnávateľov FEDCAM (Federácia výrobcov cementu a stavebného materiálu) a neziskové združenie FESMAC (Foro Económico y Social de Materiales de Construcción). Očakávané účinky prepúšťania na miestnu, regionálnu alebo celoštátnu zamestnanosť 21. Kríza výrazne ovplyvnila zamestnanosť v autonómnom spoločenstve Comunidad Valenciana. Miera nezamestnanosti v tomto regióne prudko vzrástla z 9,61 % (Q1 v roku 2008) na 29,19 % (Q1 v roku 2013). Zdá sa, že situácia, pokiaľ ide o zamestnanosť v postihnutom regióne, je mimoriadne nestabilná vzhľadom na vplyv krízy na tradičné sektory akým je textil, obuv a stavebníctvo, ktoré sú pre hospodárstvo v regióne veľmi dôležité. Miera nezamestnanosti v autonómnom spoločenstve Comunidad Valenciana Zdroj: Encuesta de Población Activa (EPA)[10] 22. Španielske orgány tvrdia, že prepúšťaním v divízii 23 klasifikácie NACE Revision 2 v autonómnom spoločenstve Comunidad Valenciana sa situácia v oblasti nezamestnanosti ešte zhorší, pretože tento región a najmä okres Castellón do veľkej miery závisia od tohto sektora. Koeficient regionálnej špecializácie v hospodárskej činnosti autonómneho spoločenstva Comunidad Valenciana, pokiaľ ide o divíziu 23 klasifikácie NACE Revision 2, je 2,074. 23. Okrem toho sa počet dostupných pracovných miest v divízii 23 klasifikácie NACE Revision 2 v Comunidad Valenciana znížil od roku 2008 do roku 2011 o takmer 40 %. Obsadenosť pracovných miest v podnikoch pôsobiacich v divízii 23 klasifikácie NACE revision 2 v autonómnom spoločenstve Comunidad Valenciana Zdroj: Zostavené z údajov INE[11]. Encuesta industrial empresas 2011. 24. Španielsko po prepúšťaní v autonómnom spoločenstve Comunidad Valenciana v iných sektoroch ako v divízii 23 klasifikácie NACE Revision 2 predložilo žiadosti o finančný príspevok z EGF v marci 2010[12] (textil) a v júli[13] a decembri 2011[14] (stavebníctvo a obuv, v tomto poradí). Okrem toho ide o tretiu žiadosť, ktorú predložilo Španielsko v súvislosti s prepúšťaním v divízii 23 klasifikácie NACE Revision 2 v autonómnom spoločenstve Comunidad Valenciana[15]. Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zo štrukturálnych fondov 25. Všetky ďalej uvedené opatrenia spoločne vytvárajú koordinovaný balík personalizovaných služieb zameraných na opätovné začlenenie prepustených pracovníkov na trh práce: – Úvodné a informačné stretnutia: ide o prvé opatrenie, ktoré sa má ponúknuť všetkým prepusteným pracovníkom a ktoré zahŕňa: 1) všeobecné informačné stretnutia a individuálne informačné stretnutia o zručnostiach a požiadavkách na odborné vzdelanie; o programoch poradenstva a odbornej prípravy, ktoré sú k dispozícii, a o príspevkoch a stimuloch; 2) postup zápisu. – Vytváranie profilov, profesijné usmernenie a poradenstvo: zahŕňa vytváranie profilov zúčastnených pracovníkov a návrh individuálneho reintegračného postupu (fáza I), semináre o technikách hľadania práce (fáza II) a poradenstvo a následné opatrenia zamerané na individuálnu podporu počas implementačného obdobia. – Odborná príprava. Opatrenie týkajúce sa odbornej prípravy bude zahŕňať niekoľko kurzov odbornej prípravy: 1) Odborná príprava a zlepšovanie zručností. Odborná príprava sa zameria na sektory, v ktorých existujú alebo vzniknú pracovné príležitosti, napr. pomocné sestry na geriatrii a osvedčenie o odbornej spôsobilosti v osobnej doprave[16], zatiaľ čo cieľom zlepšovania zručností (t. j. odbornej prípravy v rámci toho istého sektoru) je zlepšiť súčasné zručnosti účastníkov. Zlepšovanie zručností bude zamerané na napĺňanie budúcich potrieb výrobcov ostatných nekovových minerálnych produktov (ISO 14001 systémy environmentálneho riadenia/betón; patológie prefabrikovaného betónu; dizajn jednosmerných dosiek podľa EHE-08[17] atď.). Očakáva sa, že na tomto opatrení sa zúčastní približne 120 pracovníkov. – 2) Odborná príprava na pracovisku. Táto odborná príprava bude zameraná na uspokojenie identifikovaných potrieb miestnych podnikov. Táto odborná príprava sa vyznačuje tým, že odborná príprava v triede sa dopĺňa prípravou na pracovisku. Podľa odhadu sa na tejto odbornej príprave zúčastní 60 pracovníkov. 3) Podpora podnikania. Pracovníkom, ktorí si želajú založiť podnik, sa poskytne osobitná odborná príprava. Podľa odhadu sa na tejto odbornej príprave zúčastní 50 pracovníkov. 4) Odborná príprava na získanie prierezových zručností. Ponuka odbornej prípravy bude zahŕňať odbornú prípravu v oblasti osobných zručností (akými sú emočná inteligencia, riadenie zmeny, vedenie, atď.), informačných a komunikačných technológií (IKT) a cudzích jazykov. Podľa odhadu sa na tejto odbornej príprave zúčastní 170 pracovníkov. – Intenzívna pomoc pri hľadaní zamestnania: Táto pomoc bude zahŕňať intenzívne hľadanie zamestnania vrátane hľadania miestnych a regionálnych pracovných príležitostí a vyhľadávania vhodných pracovných miest. Vytvorí sa internetová stránka s cieľom poskytnúť pracovníkom niektoré online nástroje, ktoré by im pomohli s ich vlastným hľadaním zamestnania. Mentori budú sprevádzať pracovníkov počas celého výberového postupu. Pre pracovníkov opätovne začlenených do pracovného života sa poskytnú individuálne mentorské stretnutia zamerané na prispôsobenie sa novej práci. – Podpora podnikania: cieľom tejto podpory je pomôcť prepusteným pracovníkom, ktorí uvažujú o založení vlastného podniku. Podpora sa organizuje v troch fázach: 1) Poradenstvo v oblasti projektov a iniciatív. Cieľom tohto opatrenia je vytvoriť, realizovať a usmerňovať životaschopné projekty podnikateľskej alebo samostatnej zárobkovej činnosti. Mentori sa takisto budú snažiť nájsť možnosti samostatnej zárobkovej činnosti v mieste bydliska a mimo neho a navrhovať ich účastníkom opatrenia. 2) Pomoc a podpora pri zakladaní podniku. Opatrenie pozostáva z personalizovaného mentorovania počas celého procesu zakladania podniku (vývoj podnikateľského zámeru, analýza uskutočniteľnosti a pomoc pri príprave podnikateľského plánu) a z podpory v súvislosti s administratívnymi požiadavkami. 3) Logistická a finančná podpora. Opatrenie súvisí so získavaním finančných prostriedkov a s podporou v súvislosti s administratívnymi požiadavkami s cieľom úspešne využiť stimuly na založenie podniku. Odhaduje sa, že v prvej fáze sa zúčastní 90 pracovníkov, v druhej fáze 50 pracovníkov a v tretej fáze 25 pracovníkov. – Stimuly. Budú štyri typy stimulov: 1) Stimul na hľadanie práce. Pracovníkom bude jednorazovo vyplatená suma vo výške 300 EUR na úplnú realizáciu svojho vlastného balíka opatrení. Predpokladá sa, že všetci účastníci dostanú tento stimul. 2) Príspevok na výdavky vyplývajúce z dochádzania. Vzhľadom na nedostatok vhodných prostriedkov verejnej dopravy medzi lokalitami v regióne budú musieť účastníci používať vlastné dopravné prostriedky, aby mohli dochádzať zo svojich miest bydliska na miesto, kde sa budú opatrenia uskutočňovať. Pracovníci, ktorí sú účastníkmi opatrení, dostanú príspevok na pokrytie svojich cestovných nákladov do výšky 400 EUR. Odhaduje sa, že tento stimul dostane 90 pracovníkov. 3) Stimuly na preradenie pracovníkov do iného zamestnania. Pracovníci, ktorí sa vrátia do zamestnania ako zamestnanci alebo samostatne zárobkovo činné osoby, dostanú príspevok do výšky 700 EUR. Odhaduje sa, že tento stimul dostane 125 pracovníkov. 4) Pomoc na založenie podniku. Pracovníci, ktorí si založia vlastné podniky, dostanú príspevok do výšky 3 000 EUR na pokrytie nákladov súvisiacich so založením podniku. Odhaduje sa, že tento stimul dostane 25 pracovníkov. 26. Výdavky na poskytovanie podpory z fondu EGF, ktoré sú zahrnuté v žiadosti v súlade s článkom 3 nariadenia (ES) č. 1927/2006, zahŕňajú činnosti týkajúce sa riadenia a kontroly, ako aj informovania a propagácie. 27. Personalizované služby, ktoré predložili španielske orgány, sú aktívnymi opatreniami trhu práce v rámci oprávnených činností vymedzených v článku 3 nariadenia (ES) č. 1927/2006. Španielske orgány odhadujú celkové náklady na 1 680 000 EUR, pričom výdavky na personalizované služby predstavujú 1 600 000 EUR a výdavky na poskytovanie podpory z fondu EGF 80 000 EUR (4,76 % z celkovej sumy). Celkový príspevok požadovaný z EGF je 840 000 EUR (50 % celkových nákladov). Činnosti || Odhadovaný počet pracovníkov, ktorým je pomoc určená || Odhadované náklady na príslušného pracovníka (v EUR) (*) || Celkové náklady (fond EGF a vnútroštátne spolufinancovanie) (v EUR) (**) Personalizované služby (článok 3 ods. 1 nariadenia (ES) č. 1927/2006) Úvodné a informačné stretnutia (Acogida) || 300 || 200 || 60 000 Vytváranie profilov, profesijné usmernenie a poradenstvo: (Orientación) || 300 || 683 || 205 000 Odborná príprava (Formación) || 300 || 2 233 || 670 000 Intenzívna pomoc pri hľadaní zamestnania (Servicios de inserción) || 250 || 990 || 247 500 Podpora podnikania (Servicios de emprendedurismo) || 90 || 1 433 || 129 000 Stimuly (Incentivos) || 300 || 961 || 288 500 Medzisúčet – personalizované služby || || 1 600 000 Výdavky na poskytovanie podpory z fondu EGF (článok 3 ods. 3 nariadenia (ES) č. 1927/2006) Prípravné činnosti || || 0 Riadenie || || 70 000 Informovanie a propagácia || || 5 000 Kontrolné činnosti || || 5 000 Medzisúčet – výdavky na poskytovanie podpory z fondu EGF || || 80 000 Odhadované náklady spolu || || 1 680 000 Príspevok z EGF (50 % celkových nákladov) || || 840 000 (*) Aby nebolo potrebné uvádzať číselné údaje s desatinnými miestami, odhadované náklady na pracovníka sa zaokrúhlili. Zaokrúhľovanie však nemá žiadny vplyv na celkové náklady na každé opatrenie, ktoré zostávajú rovnaké ako v žiadosti predloženej Španielskom. (**) Z dôvodu zaokrúhľovania celkové sumy nepredstavujú presný súčet jednotlivých uvedených položiek. 28. Španielsko potvrdzuje, že opísané opatrenia dopĺňajú činnosti financované zo štrukturálnych fondov a že bude predchádzať akémukoľvek dvojitému financovaniu. 29. K hlavným cieľom operačných programov ESF 2007 – 2013 pre autonómne spoločenstvo Comunidad Valenciana patrí podpora celoživotného vzdelávania pracovníkov a znižovanie rizika predčasného ukončenia povinnej školskej dochádzky, so zameraním najmä na najzraniteľnejšie osoby alebo osoby, ktorým hrozí sociálne vylúčenie, predovšetkým na mladých pracovníkov alebo pracovníkov vo veku nad 45 rokov, ženy a osoby so zdravotným postihnutím, zatiaľ čo opatrenia EGF budú zamerané najmä na bývalých pracovníkov, ktorí pracovali u výrobcov ostatných nekovových minerálnych výrobkov bez akýchkoľvek obmedzení, pokiaľ ide o vek, vzdelanie atď. 30. Priebežným monitorovaním činností v rámci ESF a EGF s podobnými cieľmi a príslušných pracovníkov sa predíde akémukoľvek prekrývaniu opatrení v rámci ESF a EGF. Dátum (dátumy), od ktorého (ktorých) sa začali alebo sa plánujú začať personalizované služby pre príslušných pracovníkov 31. Španielsko začalo príslušným pracovníkom poskytovať personalizované služby zahrnuté do koordinovaného balíka navrhnutého na spolufinancovanie z fondu EGF 22. augusta 2013. Tento dátum preto predstavuje začiatok obdobia oprávnenosti na každú pomoc, ktorú možno poskytnúť z fondu EGF. Postupy konzultácií so sociálnymi partnermi 32. O navrhovanej žiadosti sa so sociálnymi partnermi diskutovalo na mnohých stretnutiach, ako sa uvádza v bode 20. Počas stretnutí, ktoré sa uskutočnili 18. januára, 7. marca a 15. apríla 2013, sa konzultovalo so sociálnymi partnermi o takých otázkach, ako je podstata integrovaného balíka opatrení, rozdelenie úloh a distribúcia povinností a plán činností. 33. Španielske orgány potvrdili, že požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, boli splnené. Informácie o opatreniach, ktoré sú povinné podľa vnútroštátnych právnych predpisov alebo kolektívnych dohôd 34. Pokiaľ ide o kritériá uvedené v článku 6 nariadenia (ES) č. 1927/2006, španielske orgány vo svojej žiadosti: · potvrdili, že finančný príspevok z EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych dohôd, · preukázali, že činnosti poskytujú podporu jednotlivým pracovníkom a nemajú sa použiť na reštrukturalizáciu spoločností alebo odvetví, · potvrdili, že na uvedené oprávnené činnosti sa neprijíma pomoc z iných finančných nástrojov EÚ. Systémy riadenia a kontroly 35. Španielsko oznámilo Komisii, že finančné príspevky budú riadiť a kontrolovať tie isté orgány, ktoré riadia a kontrolujú ESF. Sprostredkovateľským orgánom riadiaceho orgánu bude generálne riaditeľstvo pre európske projekty a fondy regionálneho ministerstva financií autonómneho spoločenstva Comunidad Valenciana[18]. Financovanie 36. Na základe žiadosti Španielska predstavuje navrhovaný príspevok z fondu EGF na koordinovaný balík personalizovaných služieb (vrátane výdavkov na poskytnutie podpory z EGF) 840 000 EUR, čo zodpovedá 50 % celkových nákladov. Výška prostriedkov, ktoré Komisia v rámci fondu navrhuje prideliť, vychádza z informácií poskytnutých Španielskom. 37. Vzhľadom na maximálnu možnú výšku finančného príspevku z fondu EGF podľa článku 10 ods. 1 nariadenia (ES) č. 1927/2006, ako aj vzhľadom na možnosti prerozdelenia rozpočtových prostriedkov Komisia navrhuje uvoľniť z fondu EGF celkovú uvedenú sumu, ktorá sa vyčlení v rámci okruhu 1a finančného rámca. 38. Pri tejto navrhnutej sume finančného príspevku zostane k dispozícii viac ako 25 % maximálnej ročnej sumy EGF na pokrytie potrieb počas posledných štyroch mesiacov roka v súlade s ustanoveniami článku 12 ods. 6 nariadenia (ES) č. 1927/2006. 39. Komisia predložením tohto návrhu na uvoľnenie prostriedkov z fondu EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť fond EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o návrhu na uvoľnenie prostriedkov ako prvá, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 40. Komisia predkladá samostatne žiadosť o prevod s cieľom zahrnúť do rozpočtu na rok 2013 osobitné viazané rozpočtové prostriedky v súlade s bodom 28 medziinštitucionálnej dohody zo 17. mája 2006. Zdroj platobných rozpočtových prostriedkov 41. Na úhradu sumy 840 000 EUR potrebnej v súvislosti s predloženou žiadosťou sa použijú prostriedky vyčlenené v rozpočte na rok 2013 na rozpočtovú položku EGF. Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2013/004 ES/Comunidad Valenciana – stavebný materiál zo Španielska) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[19], a najmä na jej bod 28, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[20], a najmä na jeho článok 12 ods. 3, so zreteľom na návrh Európskej komisie[21], keďže: (1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní na trh práce. (2) Medziinštitucionálna dohoda zo 17. mája 2006 umožňuje použitie EGF v rámci ročného stropu vo výške 500 miliónov EUR. (3) Dňa 22. mája 2013 Španielsko predložilo žiadosť o uvoľnenie prostriedkov z EGF v dôsledku prepúšťania v 140 podnikoch, ktorých činnosť patrí podľa klasifikácie NACE Revision 2 do divízie 23 („výroba nekovových minerálnych výrobkov“) a ktoré pôsobia v regióne NUTS II: Comunidad Valenciana (ES52), a túto žiadosť doplnilo do 17. júla 2013 o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 840 000 EUR. (4) EGF by sa mal preto použiť s cieľom poskytnúť finančný príspevok v prípade žiadosti Španielska, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2013 sa z Európskeho fondu na prispôsobenie sa globalizácii (EGF) uvoľňujú prostriedky vo výške 840 000 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ L 406, 30.12.2006, s. 1. [3] Nariadenie Európskeho parlamentu a Rady (ES) č. 1893/2006 z 20. decembra 2006, ktorým sa zavádza štatistická klasifikácia ekonomických činností NACE Revision 2 a ktorým sa mení a dopĺňa nariadenie Rady (EHS) č. 3037/90 a niektoré nariadenia ES o osobitných oblastiach štatistiky (Ú. v. EÚ L 393, 30.12.2006, s. 1). [4] NACE Revision 2 divízia 23 „Výroba ostatných nekovových minerálnych výrobkov“ zahŕňa: výrobu skla a sklených výrobkov, výrobu žiaruvzdorných výrobkov, výrobu stavebného materiálu z hliny, výrobu ostatných porcelánových a keramických výrobkov, výrobu cementu, vápna a sadry, výrobu výrobkov z betónu, cementu a sadry, rezanie, tvarovanie a konečnú úpravu kameňa a výrobu brúsnych výrobkov a nekovových minerálnych výrobkov i. n. [5] V súlade s článkom 3 tretím odsekom nariadenia (ES) č. 1927/2006. [6] EUROSTAT. Obchod v EÚ-27 od roku 1988 podľa SITC [DS-018995]. [7] Instituto Español de Comercio Exterior – ICEX (Španielsky inštitút pre zahraničný obchod) www.icex.es. [8] EGF/2013/004 Comunidad Valenciana - stavebný materiál (súčasný prípad); EGF/2009/012 Waterford Crystal, KOM(2010) 196; EGF/2009/014 Comunidad Valenciana - keramika, KOM(2010) 216; EGF/2010/005 Comunidad Valenciana - keramika, KOM(2010) 617. [9] Kategórie na základe Medzinárodnej štandardnej klasifikácie vzdelania (ISCED-97). [10] EPA (Prieskum pracovnej sily) http://www.datosmacro.com/paro-epa/ccaa/valencia?sector=Tasa-de-paro&sc=EPA-. [11] INE, Španielsky národný štatistický úrad . [12] EGF/2010/009 ES Comunidad Valenciana – textil. KOM(2010) 613. [13] EGF/2011/006 ES Comunidad Valenciana – stavebníctvo. COM(2012) 053. [14] EGF/2011/020 ES Comunidad Valenciana – obuv. COM(2012) 204. [15] EGF/2013/004 ES Comunidad Valenciana stavebný materiál (súčasný prípad); EGF/2009/014 ES Castellón keramika. KOM(2010) 216; EGF/2010/005 ES Comunidad Valenciana – prírodný kameň. KOM(2010) 617. [16] Osvedčenie o odbornej spôsobilosti (OOS) je osvedčenie, ktoré určitým vodičom z povolania slúži ako potvrdenie o absolvovaní kurzov a testov požadovaných smernicou 2003/59/ES. [17] EHE je skratkou názvu španielskych právnych predpisov o bezpečnosti a dizajne betónových štruktúr. [18] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [19] Ú. v. EÚ C 139, 14.6.2006, s. 1. [20] Ú. v. EÚ L 406, 30.12.2006, s. 1. [21] Ú. v. EÚ L [...], [...], s. [...].